Maudhui: Orodha ya wagombea katika uchaguzi huo inajumuisha watu wa aina tofauti, kada tofauti na vizazi tofauti; wakileta mchanyato wa kipekee katika uchaguzi huo unaovuta hisia za wengi katika eneo la Afrika Mashariki na kwingineko duniani.

Rais Museveni aliyekaa madarakani tangu mwaka 1986 alipoingia madarakani kwa njia ya mapigano ya msituni, ni miongoni mwa viongozi mashuhuri wa Afrika na mwangwi wa uchaguzi huu umevuka jiografia ya bara hili.

Ingawa Robert Kyagulanyi Ssentamu ndiye mgombea anayetajwa zaidi katika vyombo vya habari kutoka miongoni mwa wanaotaka nafasi hiyo kutoka vyama vya upinzani, wapo wagombea wengine wenye ushawishi miongoni mwa Waganda katika uchaguzi huo.

Ni kina nani hao wanaotaka kumshinda Museveni na kuchukua madaraka ya kuongoza taifa hilo lenye wananchi zaidi ya milioni 40?

Tofauti na nchi nyingine za Afrika Mashariki ambazo haziruhusu wagombea binafsi, Uganda inaruhusu mfumo huo na katika kuangalia wasifu na ushawishi wa wagombea hao.

Wagombea wa vyama ni kina nani?

Norbert Mao (Democratic Party)

Norbert Mao (Democratic Party) 

Mao ni mmoja wa wanasiasa mashuhuri wa Uganda, akiwa ameanza kupata umaarufu tangu angali mwanafunzi wa Chuo Kikuu cha Makerere - akijulikana kwa uwezo wake mkubwa wa kujenga hoja na kuongoza migomo ya wanafunzi.

Wakati alipochukua Uenyekiti wa DP; chama kikongwe zaidi cha siasa nchini Uganda, mnamo mwaka 2010, wapo waliodhani kwamba mwanasiasa huyo anayetoka Kaskazini mwa Uganda, angeweza kuja kuwa Rais wa taifa hilo katika miaka ya mbele.

Hata hivyo, nyota ya kisiasa ya mwanasiasa huyu mwenye umri wa miaka 53 imepungua sana na sasa hadi wanachama wa chama chake wameanza kampeni ya kutaka kumng'oa katika cheo chake hicho.

Wakati anapewa wadhifa wake, matumaini ya DP chenye wafuasi wengi katikati ya Uganda yalikuwa kwamba ataongeza kura kutoka Kaskazini anakotoka na uwezo wake wa kuzungumza utavutia watu wengi zaidi kujiunga nao.

Ujio wa Kizza Besigye, kwanza na sasa Bobi Wine, kumemfanya awekwe nyuma kwenye mstari wa watu wanaoweza kuchukua nafasi...\nMaudhui yaliyotangulia yanaweza kufupishwa kama ifuatavyo:
Katika uchaguzi mkuu wa Uganda unaotarajiwa kufanyika Januari 14 mwakani una wagombea 11 wa nafasi ya Urais, 10 kati yao wakitaka kuchukua nafasi ya Yoweri Museveni wa chama tawala cha NRM anayetaka kutetea nafasi yake kwa muhula wa sita.